**ПРОЕКТ!**

ПРЕДЛОЖЕНИЕ ЗА РЕШЕНИЕ ЗА АКТУАЛИЗАЦИЯ И РАЗШИРЕНИЕ НА ЗОНИ ЗА ПЛАТЕНО И БЕЗПЛАТНО ПАРКИРАНЕ, ГР. ГАБРОВО

1. **ОСНОВАНИЕ И ЦЕЛ НА ПРОЕКТА.**

Проекта е разработен на основание договор с община Габрово № 79-ОППР-21 от 29.01.2021 г. за изготвяне на проект по част „Организация и безопасност на движението“ за „Актуализация и разширение на зони за платено и безплатно паркиране, гр. Габрово.

1. **Организация и безопасност на движението – ПРОЕКТНО РЕШЕНИЕ**

***Предвижда се вертикалната сигнализация да се изпълни със стандартни пътни знаци II-ри типоразмер със светлоотразително фолио 2-ри клас.***

*Те трябва да отговарят на изискванията на БДС 1517 „Пътни знаци. Размери и шрифт“ и на БДС EN 12899 „Неподвижно закрепени вертикални пътни знаци. На обратната страна на всеки знак трябва да има информация на несветоотразяващ носител за името на производителя, месеца и годината на производство и класа на фолиото в съответствие с БДС EN 12899-1 “Неподвижно закрепени вертикални пътни знаци. Част 1: Неподвижно закрепени пътни знаци“.*

*Основата на пътния знак трябва да има устойчивост на корозия, съответстваща на класа SP2 по БДС EN 12899-1, а металният стълб от опорната конструкция трябва да е горещо поцинкован в съответствие с БДС EN ISO 1461 „Горещо поцинковани покрития на готови продукти от чугун и стомана. Технически изисквания и методи на изпитване“.*

*Всички надписи върху пътните знаци са на български език, с букви от българската кирилска азбука, с изключение на пътни знаци Б2, Е8, Е19, Е22 и Т8. Повтарянето на надписите върху пътните знаци се извършва съгласно изискванията на „Закона за транслитерацията“ и изискванията на Наредба № 18 за сигнализацията на пътищата с пътни знаци.*

*Светотехническите показатели на пътните знаци не може да са по-ниски от изискваните с БДС EN 12899-1.*

*Разположението и вида на пътните знаци и хоризонталната маркировка са посочени в чертежите. При поставяне на място на пътните знаци следва да се спазват изискванията посочени в Приложения № 12 към чл.16, ал.1 от Наредба № 18 за сигнализацията на пътищата с пътни знаци.*

***Хоризонталната маркировка ще се изпълни от прекъснати и непрекъснати линии от бяла боя структурен пластик – шумна маркировка с перли.*** *В зависимост от вложените строителни продукти пътната маркировка трябва да отговаря на изискванията и методите за изпитване на БДС EN 1436 „Материали за пътна маркировка.*

**ЗОНИ ЗА ПЛАТЕНО ПАРКИРАНЕ**

**1. В Район 1 /Драматичен театър/, се създава нова зона:**

-Паркинг ул. Баждар /връзка ул. Чардафон – ул. Скобелевска/.

**2. В Район 2 /Административен център/, се правят следните промени:**

- Обхвата наюжната граница става: **-** ул. Съзаклятие, ул. Ванче Михайлов до пресечката с ул. Добри Карталов и ул. Априловска.

**- Създават се нови зони за платено паркиране:**

- Паркинг откъм ул. Юрий Венелин /градинката с Мечето/;

* Ул. Ванче Михайлов от пресечката на ул. Съзаклятие до пресечката на ул. Добри Карталов.

**3. В Район 3 /Паметник Ран Босилек/, се създава нова зона:**

* Паркинг Бюро по труда на ул. Цанко Дюстабанов.

**4. В Район 5 /Рачо Ковача/, се създава нова зона:**

- Ул. Янтра от пресечката с ул. Цанко Дюстабанов до пресечката с ул. Радецка.

**5. В Район 6 /Шести участък/, се създават нови зони:**

* Ул. Цар Калоян от пресечката с ул. Пенчо Славейков до пресечката с ул. Николай Палаузов;
* Ул. Николай Палаузов от пресечката с ул. Цар Калоян до ул. Козлодуй;
* Ул. Козлодуй от пресечката с ул. Николай Палаузов до ул. Еким Цанков;
* Ул. Пенчо Славейков – от ул. Цар Калоян до ул. Опълченска.

**6. В Район 7 /Дечкова къща/, се създава нова зона:**

* Паркинг Централен пазар /между ул. Еким Цанков, ул. Къкрина и ул. Отец Паисий/.

**7. В Район 8 /Шипка - Орловска/, се създават нови зони:**

* Ул. Дунав, от пешеходен мост до ул. Орловска;
* Улица свързваща осова точка 2082 от ул. Дунав и осова точка 1429 от ул. Орловска.

**8. Създава се нов Район 9 /Куклен театър/**

**Граници на района:**

* Изток – река Янтра
* Запад – ул. Македония и ул. Лазар Донков;
* Север – ул. Съзаклятие, ул. Априловска;
* Юг – кръстовище между ул. Юрий Венелин и бул. Априлов

**Зони за платено паркиране в Район 9:**

* Ул. Кирил и Методий заедно с прилежащият и паркинг от пресечката с ул. Райчо Каролев до пресечката с ул. Лазар Донков;
* Бул. Априлов от пресечката с ул. Райчо Каролев до пресечката с ул. Лазар Донков;
* Ул. Иван Гюзелев;
* Ул. Елисавета Попангелова;
* Ул. Райчо Каролев от бул. Априлов до ул. Юрий Венелин;
* Паркинг намиращ се между ул. Лазар Донков и ул. Съзаклятие.

**Проектът е съобразен със следните нормативни документи:**

* *Закон за движение по пътищата;*
* *Наредба РД-02-20-2 за проектиране на пътища;*
* *Наредба РД-02-20-2 за планиране и проектиране на комуникационно-транспортната система на урбанизираните територии;*
* *Закон за устройство на територията;*
* *Наредба 2 за сигнализацията на пътищата с пътна маркировка;*
* *Наредба 18 за сигнализацията на пътищата с пътни знаци;*

1. Определя дневен и часови режим на работа на зоните за платено паркиране по т. 1 – от 9:00 часа до 17:00 часа в дните от понеделник до петък, с изключение на официалните празници.
2. Паркоместата в зони за платено паркиране, разположени в улици и улични уширения, представляващи граници между два съседни района, се ползват при еднакви условия от живущите и в двата района.
3. Паркоместа от зони за платено паркиране, граничещи /прилежащи/ с жилищни имоти не попадащи в зони за платено паркиране, се ползват от живущите в тези имоти по реда на Раздел ІІІ Право на локално преференциално платено паркиране на лек автомобил на живущите в зоните за почасово платено паркиране от Наредба за реда за престой и паркиране на пътни превозни средства на територията на община Габрово.

**Приложение № 1** Работен проект - Актуализация на Проект на зони за платено паркиране в гр. Габрово, част „Организация на движението“.

**Приложение № 2** Обхват на зони за платено и безплатно паркиране - <https://gishub.gabrovo.bg/parking-zones/>